VENDIM

Nr. 574, datë 9.10.2017

PËR PËRCAKTIMIN E PAGESËS MUJORE SHTESË PËR SHKAK TË VËSHTIRËSISË, PËR ANËTARËT E INSTITUCIONEVE TË RIVLERËSIMIT

Në mbështetje të nenit 100 të Kushtetutës, të neneve 29, pika 4 dhe 69, pika 1, të ligjit nr. 84/2016, “Për rivlerësimin kalimtar të gjyqtarëve dhe prokurorëve në Republikën e Shqipërisë”, dhe të shkronjës “d”, të pikës 5, të nenit 12, të ligjit nr. 96/2016, “Për statusin e gjyqtarëve dhe prokurorëve në Republikën e Shqipërisë”, me propozimin e ministrit të Drejtësisë dhe ministrit të Financave dhe Ekonomisë, Këshilli i Ministrave

VENDOSI:

1. Anëtarët e institucioneve të rivlerësimit përfitojnë një pagesë mujore shtesë për shkak të vështirësisë, në përputhje me përcaktimet e legjislacionit në fuqi për rivlerësimin kalimtar të gjyqtarëve dhe prokurorëve në Republikën e Shqipërisë.

2. Pagesa mujore shtesë për shkak të vështirësisë përllogaritet në masën 50% mbi pagën bruto fillestare për çdo anëtar të institucionit të rivlerësimit, sipas përkatësisë.

3. Efektet financiare të këtij vendimi do të përballohen nga fondi rezervë i buxhetit të shtetit, i përcaktuar për institucionet e reja të sistemit të drejtësisë.

4. Ngarkohen Ministria e Financave dhe Ekonomisë, Kolegji i Posaçëm i Apelimit, Komisioni i Pavarur i Kualifikimit dhe Komisionerët Publikë për zbatimin e këtij vendimi.

Ky vendim hyn në fuqi pas botimit në Fletoren Zyrtare dhe i shtrin efektet nga data e emërimit të anëtarëve të institucioneve të rivlerësimit.

KRYEMINISTRI

**Edi Rama**